stanford-oval/wikipedia huggingface dataset:
רכבת הקרח (סדרת טלוויזיה)
הכרה > פרסים ומועמדויות

| שנה | פרס | קטגוריה | מועמד | תוצאה | הערות |
| --- | --- | --- | --- | --- | --- |
| 2020 | פרסי הדרמה הבינלאומיים של סיאול | הדרמה הזרה הפופולרית ביותר | רכבת הקרח | זכייה |  |
| 2021 | פרסי גילדת מעצבי התלבושות | מצוינות בבמד"ב/פנטזיה, טלוויזיה | סינתיה סאמרס (עבור "גישה היא כוח") | מועמדות |  |
| 2021 | פרסי-על מטעם איגוד בחירת המבקרים | השחקן הטוב ביותר בסדרת פעולה | דויד דיגס | זכייה |  |
| 2021 | פרסי-על מטעם איגוד בחירת המבקרים | השחקנית הטובה ביותר בסדרת פעולה | ג'ניפר קונלי | מועמדות |  |
| 2021 | פרסי-על מטעם איגוד בחירת המבקרים | השחקנית הטובה ביותר בסדרת פעולה | אליסון רייט | מועמדות |  |
| 2021 | פרסי סליל הזהב | הישג יוצא דופן בעריכת סאונד – מבנה פרק קצר – דיאלוג | סנדרה פורטמן, אריק מוועאד ופרנסיסקו פריאל (עבור "לעולם אין לדעת מאין תגיע המכה") | מועמדות |  |
| 2021 | פרסי סליל הזהב | הישג יוצא דופן בעריכת סאונד – מבנה פרק קצר – אפקטים/פולי | סנדרה פורטמן, ג'יימס פוניאדט, גרגוריו גומז, דריו די-סאנטו ומאוורין מורפי (עבור "לעולם אין לדעת מאין תגיע המכה") | מועמדות |  |
| 2021 | פרסי סליל הזהב | הישג יוצא דופן בעריכת סאונד - מבנה פרק קצר - מוזיקה | מיכאל בבר ואלכס הלר (עבור "לעולם אין לדעת מאין תגיע המכה") | מועמדות |  |
| 2021 | פרסי סאטורן | סדרת הטלוויזיה מסוג אקשן/מותחן הטובה ביותר | רכבת הקרח | מועמדות |  |
| 2022 | פרסי-על מטעם איגוד בחירת המבקרים | סדרת המדע הבדיוני/פנטזיה הטובה ביותר | רכבת הקרח | מועמדות |  |
| 2022 | פרסי-על מטעם איגוד בחירת המבקרים | השחקן הטוב ביותר בסדרת מדע בדיוני/פנטזיה | דויד דיגס | זכייה |  |
| 2022 | פרסי-על מטעם איגוד בחירת המבקרים | השחקנית הטובה ביותר בסדרת מדע בדיוני/פנטזיה | אליסון רייט | מועמדות |  |
| 2022 | פרסי הטלוויזיה של איגוד המבקרים של הוליווד | סדרת רשת הכבלים הטובה ביותר, דרמה | רכבת הקרח | מועמדות |  |
| 2022 | פרסי הטלוויזיה של איגוד המבקרים של הוליווד | השחקן הטוב ביותר ברשת שידור או סדרת כבלים, דרמה | דויד דיגס | מועמדות |  |
| 2022 | פרסי האמי לאומנויות היצירה | אפקטים חזותיים מיוחדים יוצאי דופן בפרק בודד | גיאוף סקוט, דארן בל, כריס ראיין, כריסטיאן גלבן, אניטה מיליאס, ג'ורדן אקומבה, ג'יסון סניא, הנייס פוסר וג'יימי ברטי (עבור "משואה של תקווה") | מועמדות |  |
הנסיכה הגנובה

| --- | --- |

כרזת הסרט בעברית
 מבוסס על:  רוסלאן ולודמילה 
 בימוי:  אולג מאלאמוז' 
 הופק בידי:  Egor Olesov 
 תסריט:  ירוסלב וויטששק
 מדבבים בעברית:  אגם בוחבוט, אורי זלצמן, יובל בינדר, אליעזר וייס, עמי מנדלמן, אמנון וולף, גדי לוי, דור סרוגו, רועי ניב, ניר רון, גיא קשפיצקי, דן שצברג, יורם יוספסברג, מייה קדוש וטליה ברקאי.
 מדינה:  אוקראינה 
 חברת הפקה:  Animagrad, Film.UA 
 חברה מפיצה:  ורטיגו מדיה 
 הקרנת בכורה:  7 במרץ 2018
 משך הקרנה:  95 דקות
 שפת הסרט:  אנגלית (דובב לשפות נוספות, ובהן עברית)
 סוגה:  אנימציה   פנטזיה   הרפתקאות
 stolenprincess.com
 דף הסרט ב־IMDb
 
הנסיכה הגנובה (באנגלית: The Stolen Princess) הוא סרט הנפשה ממוחשבת אוקראיני מסוגת הרפתקאות ופנטזיה המבוסס על הסיפור "רוסלאן ולודמילה" מאת המשורר הרוסי אלכסנדר פושקין. הסרט הוקרן לראשונה באוקראינה ב-7 במרץ 2018 ובישראל ב-20 בספטמבר 2018.
בגרסה העברית, את שיר הנושא של הסרט "תצעק חזק" ביצעה אגם בוחבוט, אשר דיבבה את מיה, הדמות הראשית בסרט.
תקציר העלילה

בעידן של אבירים אמיצים, נסיכות יפות ומאבקי כישוף וקסם, מיה היפה, בתו של המלך, בורחת מהארמון. היא מסרבת לדרישתו של אביה להינשא לנסיך, ונחושה למצוא את אהבת חייה בעצמה. היא פוגשת את רוסלאן, אמן נודד החולם להיות אביר, והשניים מתחברים. אולם לא לזמן רב. כשמכשף מרושע חוטף אותה ממש לנגד עיניו, כדי להפוך את כוח האהבה שלה לכוח הקסמים שלו, יוצא רוסלאן עם חבריו מעולם החיות למסע מאתגר רצוף סכנות ודרקונים יורקי אש, כדי להוכיח לעצמו ולעולם שאהבה אמיתית חזקה מכל קסם.
הדמויות והמדבבים

במאית הדיבוב בגרסה העברית הייתה טליה ברקאי, ומפיקי הדיבוב היו מיה שחר, יעל אללוף ודן שצברג.
| שם הדמות | שם המדבב/ת בעברית |
| --- | --- |
מיה: אגם בוחבוט
רוסלאן: אורי זלצמן
לסטור: יובל בינדר
צ'רנומור: אליעזר וייס
פין / סולטן: עמי מנדלמן
חתול: אמנון וולף
פארלאף: גדי לוי
רוגדאי: דור סרוגו
ראטמיר: רועי ניב
ולדימיר: ניר רון
שן זהב: גיא קשפיצקי
קרניים: דן שצברג
ענק: יורם יוספסברג
נינה: מייה קדוש
מיה (תגובות קוליות) / דמויות שונות: טליה ברקאי
מון נייט (מיני-סדרה)

| --- | --- |

הסמליל הרשמי
 מבוסס על:  דמותו של מון נייט מאת דאג מנץ' ודון פרלין
 סוגה:  הרפתקאות-פעולה גיבורי-על
 יוצרים:  ג'רמי סלייטר 
 כותבים:  ג'רמי סלייטר
 בימוי:  מוחמד דיאב
 שחקנים:  אוסקר אייזק מיי קלמאווי כארים אל חאקים פ. מארי אברהם אית'ן הוק
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  6 
 תוכנית מקור:  כרונולוגית (MCU): "הוקאיי"
 תוכנית המשך:  כרונולוגית (MCU): "מיס מארוול"
 הפקה
 מפיק:  פיטר קמרון
 מפיקים בפועל:  קווין פייגי ג'רמי סלייטר אוסקר אייזק מוחמד דיאב
 חברת הפקה:  אולפני מארוול
 הפצה:  Disney Media Distribution
 אתר צילומים:  בודפשט, הונגריה אטלנטה, ג'ורג'יה לוס אנג'לס, קליפורניה בריטניה
 צלמים:  גרגורי מידלטון
 מוזיקה:  Hesham Nazih 
 אורך פרק:  40–50 דקות
 שידור
 רשת שידור:  דיסני+ 
 תקופת שידור מקורית:  30 במרץ 2022 – 4 במאי 2022
 קישורים חיצוניים
 אתר רשמי
 דף התוכנית ב-IMDb
 
מון נייט (באנגלית: Moon Knight, "אביר הירח") היא מיני-סדרה אמריקאית, שנוצרה על ידי המפיק והתסריטאי ג'רמי סלייטר עבור שירות הזרמת המדיה של אולפני וולט דיסני, "דיסני+", המבוססת על דמותו של גיבור-העל מון נייט, ומופקת על ידי אולפני מארוול.
המיני-סדרה עלתה לשידור ב-30 במרץ 2022 והיא מהווה חלק מהשלב הרביעי ב"יקום הקולנועי של מארוול".
תקציר העלילה

מארק ספקטור, שכיר חרב הסובל מהפרעת זהות דיסוציאטיבית, נמשך לתעלומה קטלנית המערבת אלים מצריים עם זהויותיו המרובות.
צוות השחקנים והדמויות

אוסקר אייזק – מארק ספקטור / מון נייט וסטיבן גרנט / מר נייט, נחת יהודי-אמריקאי ששירת בעברו בחיל הנחתים של ארצות הברית, הסובל מהפרעת זהות דיסוציאטיבית והופך לכלי קיבול עבור האל הירח המצרי ח'ונסו. כל אחת מאישיותיו של ספקטור היא דמות מובחנת ובעלת זהות בפני עצמה. המפיק בפועל ונשיא אולפני מארוול, קווין פייגי, תיאר את דמותו של ספקטור כ"גיבור שקופץ מבניינים ונקלע לקרבות".
מיי קלמאווי – ליילה אל-פאולי, ארכאולוגית ואשתו של ספקטור.
כארים אל חאקים ופ. מארי אברהם – ח'ונסו, אל הירח המצרי, שנודה ממקומו בין האלים, ובעקבות כך נעזר בספקטור על מנת לקבל אחיזה בממד הגשמי. אל חאקים מגלם את דמותו הפיזית של ח'ונסו בעוד שאברהם מדבב אותו.
אית'ן הוק – ארתור הארוו, מנהיג כת המשדל את מארק לאמץ את החשכה הפנימית שלו. הוק הצהיר כי עבור פיתוח דמותו של הארוו, הוא לקח השראה מדמותו של דייוויד כורש, ראש כת הדיווידים.
גספר אוליאל – אנטון מוגרט / איש החצות
חאליד עבדאללה - סלים/אוזיריס.
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 6 | 6 | 30 במרץ 2022 | 4 במאי 2022 |
הפקה > פיתוח

באוקטובר 2006, חברו אולפני מארוול לחברת ההפקות "No Equal Entertainment" על מנת להפיק סדרת טלוויזיה בלייב אקשן שתתמקד בדמותו של גיבור-העל מון נייט. נכון לשנת 2008, אולפני מארוול שכרו את התסריטאי ג'ון קוקסי לעבודה על פיתוח הסדרה, אך לבסוף תוכניותיה של האולפנים להפיק את הסדרה לא יצאו לפועל ונגנזו. היוצר ג'יימס גאן, התסריטאי והבמאי של סרטי "שומרי הגלקסיה" של אולפני מארוול, חשף במהלך ריאיון בינואר 2017 שהוא הציע לאולפנים להפיק סרט על דמותו של מון נייט, אך לא הספיק לשקוד על פיתוח הפרויקט. באפריל 2018, נשיא אולפני מארוול, קווין פייגי, אישר שחלק מתוכניותיו עבור עתידה של היקום הקולנועי של מארוול כוללות את הצגת דמותו של מון נייט, אך הטיל ספק שהדבר יתאפשר בעתיד הקרוב.
באוגוסט 2019, הודיעו אולפני מארוול בכנס D23 כי מיני-סדרה שתבוסס על דמותו של מון נייט נמצאת בפיתוח עבור "דיסני+". בנובמבר 2019, היוצר והתסריטאי ג'רמי סלייטר נשכר לעבודה על פיתוח וכתיבת מיני-הסדרה. באוקטובר 2020, הבמאי מוחמד דיאב נשכר למלאכת הבימוי, ואילו בינואר 2021, נודע שצמד הבמאים ג'סטין בנסון ואהרון מורהד יביימו חלק מהפרקים. מיני-הסדרה עתידה לכלול שישה פרקים בני 40–50 דקות. בפברואר 2021, פייגי הצהיר כי חלק מהסדרות שלהם, כמו "שי-האלק: עורכת דין בשירות החוק" ו"מון נייט", תוכננו בצורה שתאפשר למפיקים להפיק להן עונות עתידיות פוטנציאליות, בניגוד לסדרות כמו "וונדה-ויז'ן", אשר פותחו והופקו במטרה להוביל לסרטים עלילתיים ביקום הקולנועי.
הפקה > כתיבה

יוצר מיני-הסדרה, ג'רמי סלייטר, יחד עם התסריטאי בו דמאיו, אמונים על כתיבת התסריט. במהלך כנס יום המשקיעים השנתי של דיסני, פייגי השווה את מיני-הסדרה לזיכיון "אינדיאנה ג'ונס" מבחינת נוכחות חקר האגיפטולוגיה בעלילתה, והצהיר שנושא הפרעת הזהות הדיסוציאטיבית ממנה ספקטור סובל תהווה "היבט ייחודי" עבור מיני-הסדרה.
הפקה > ליהוק

באוקטובר 2020, נודע על כניסתו של אוסקר אייזק להליכי משא ומתן על גילום דמותו של מארק ספקטור, ובינואר 2021, דבר ליהוקו אושר רשמית הכתב ריצ'רד ניובי מ"הוליווד ריפורטר" ציין כי תפקידיו האחרונים של אייזק על המסך עשויים למשוך למיני-הסדרה את קהל הצופים שאינו מכיר את הדמות, וכי מוצאו הלטיני יכול לאפשר את בחינת נושא האמונה גם מנקודות מבט שונות, ולא רק מנקודת מבט יהודית כמו שנעשה בקומיקס. בינואר 2021, אושר ליהוקה של מיי קלמאווי לתפקיד מרכזי שטרם פורסם, וליהוקו של אית'ן הוק לדמותו של הנבל הראשי. על ליהוקו, הוק אמר כי הוא הסכים להצטרף להפקת המיני-סדרה על סמך המקום שהוא מרגיש שבו קריירת המשחק נמצאת כרגע, ובשל מעורבותם של אייזק ודיאב בהפקה. לדבריו, הוא נהנה מחופש היצירה שהגיע עם הפקת המיני-סדרה, המספרת סיפור שפחות מוכר לקהל.
הפקה > צילומים

צילומי המיני-סדרה החלו ב-30 באפריל 2021 בבודפשט, הונגריה, לאחר שאייזק השלים את צילומי המיני-סדרה "תמונות מחיי נישואין" והסתיימו ב-14 באוקטובר 2021. עד אמצע נובמבר, הסתיימו צילומי ההשלמה. פרקי הסדרה בוימו על ידי דיאב, בנסון ומורהד וצולמו על ידי הצלם גרגורי מידלטון. צילומים נוספים התקיימו גם באטלנטה, ג'ורג'יה, בריטניה ולוס אנג'לס, קליפורניה. במקור, הצילומים התעתדו להתחיל באמצע שנת 2020 ולאחר מכן נדחו ל-16 בנובמבר 2020 והתעתדו להתקיים למשך 26 שבועות, אך שוב נדחו בעקבות התפרצות מגפת הקורונה.
הפצה

המיני-סדרה עלתה לשידור בשירות "דיסני+" ב-30 במרץ 2022, והיא כוללת שישה פרקים ומהווה חלק מהשלב הרביעי ביקום הקולנועי של מארוול.
עתיד

בנובמבר 2019, פייגי הצהיר כי דמותו של מון נייט תופיע בסרטים עתידיים של היקום הקולנועי לאחר שידור המיני-סדרה.
טיקרצילין

| --- | --- |

 שם IUPAC
 (2S,5R,6R)-6-[(R)-2-amino-2-[(4-carboxyphenyl)thio]acetamido]-3,3-dimethyl-7-oxo-1,2,3,4-tetrahydro-2H-pyrrolo[3,4-d]pyrimidine-4-carboxylic acid
 שמות מסחריים בישראל
 בפני עצמה אין שם מסחרי ואינה נמכרת בישראל. טיקרצילין + חומצה קלוולנית נקרא בשם מסחרי Timentin
 נתונים כימיים
 כתיב כימי:  C15H16N2O6S2 
 מסה מולרית:  384.42 גרם/מול
 נתונים פרמוקוקינטיים
 קשירה לחלבונים:  45%
 מטבוליזם:  כבדי
 זמן מחצית חיים:  1.1 שעות
 הפרשה:  כלייתי
 בטיחות
 מעמד חוקי:  תרופה מרשם
 קטגוריית סיכון בהריון:  קטגוריית סיכון B2 (אוסטרליה), קטגוריית סיכון B 
 סיכון לתלות:  לא קיים
 דרכי מתן:  לווריד ו/או לשריר
 אינטראקציות עם תרופות אחרות:  מונע את השפעתה של תרופה המשפיעה על מיקרוביוטה
 LD50:  לא ידוע
 מזהים
 קוד ATC:  J01CA13
 מספר CAS:  34787-01-4
 PubChem:  36921
 ChemSpider:  33876
 
טיקרצילין (באנגלית: Ticarcillin) היא תרופה אנטיביוטית לטיפול בזיהום חיידקי, גרם שלילי וגרם חיובי. היא משתייכת לקבוצת הפניצילינים רחבי טווח.
לרוב, טיקרצילין לא ניתנת בפני עצמה, והיא משולבת עם מעכב בטא לקטמאז, חומצה קלוולנית, לטיפול בזיהום חיידקי עמידים.
שימוש רפואי

טיקרצילין משמשת לטיפול בזיהומים חיידקיים שונים, ביניהם:
דלקות בדרכי הנשימה
דלקת ריאות
דלקת בדרכי השתן
זיהומים במערכת העיכול
זיהומים עוריים ורקמת רכות
תופעות לוואי

תופעות הלוואי של טיקרצילין הן נדירות, ועלולות לכלול תסמינים במערכת העיכול כמו בחילה, הקאה, כאב בטן ושלשול. השלשול עלול להתרחש במהלך הטיפול או מספר שבועות לאחר סיומו. תופעות לוואי עלולות לכלול תגובות אלרגיות באזור ההזרקה המלוות בכאב, נפיחוּת, אדמומיות, פריחה בעור, גרד ואנפילקסיס. פגיעה בתפקוד הכלייתי, פגיעה בתפקודי כבד (עלייה באנזימי כבד, צהבת), ותגובות נוירולוגיות - בעיקר במינונים גבוהים.
התוויות נגד

יש להימנע משימוש בטיקרצילין במקרה של:
רגישות יתר לפניצילין או לתרופות דומות.
בעיות תפקוד כלייתי קשות.
רמות חומציות נמוכה בדם (Acidosis).
פרמקולוגיה של התרופה > פרמקודינמיקה

טיקרצילין פועלת על ידי חסימת סינתזת דופן התא של החיידק, פעולה שהורגת את החיידק, ומונעת את שכפולו.
פרמקולוגיה של התרופה > פרמקוקינטיקה

טיקרצילין אינה נספגת טוב דרך הפה, ולכן ניתנת דרך הווריד או לתוך השריר.
תגובות בין תרופתיות

טיקרצילין עשויה ליצור אינטראקציות עם תרופות אחרות:
תרופות המפחיתות את תפקוד הכלייתי עשויות להגדיל את רמות טיקרצילין בדם.
התרופה במחקר

נישנם מחקרים שמסתכלים על שיפור השפעת טיקרצילין בטיפול בזיהומים חיידקיים עמידים, כמו זיהומים בתנאים חוסרי טיפול טרום-קליני.
בטיחות במהלך הריון והנקה

התרופה מסווגת כקטגוריית סיכון B בהיריון, כלומר אין נתונים על נזק לאם ולעובר.
התרופה אינה גורם סיכון משמעותי לתינוק בזמן הנקה, ונחשבת יחסית בטוחה לשימוש בהנקה.
לקריאה נוספת

Davis, R. (2011). Antibiotics: A Clinical Overview. New York: McGraw-Hill.
Chantal, G., & Edwards, J. (2019). Penicillins and Beta-Lactams: Pharmacology and Therapeutics. Journal of Antimicrobial Therapy.
הערות שוליים

↑  Ticarcillin, National library of medicine, ‏October 20, 2020.
↑  R. N. Brogden, R. C. Heel, T. M. Speight, G. S. Avery, Ticarcillin: a review of its pharmacological properties and therapeutic efficacy, Drugs 20, 1980-11, עמ' 325–352 doi: 10.2165/00003495-198020050-00001
↑  Ticarcillin and clavulanate (intravenous route), Mayo Clinic (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ברן-E

| --- | --- |

כרזת הסרט באנגלית
 מבוסס על:  וול-E
 בימוי:  אנגוס מקליין
 הופק בידי:  גאלין זוסמן
 תסריט:  אנגוס מקליין, אנדרו סטנטון, דרק תומפסון
 מדבבים:  אנגוס מקליין, טסה סוויגארט, בן בארט, אליסה נייט, ג'ף גרלין, MacinTalk
 מדבבים בעברית:  גילת מואב, לירון ברנס, שמרית לוסטיג
 מוזיקה:  ג'יי. איי. סי. רדפורד
 מדינה:  ארצות הברית ארצות הברית
 חברת הפקה:  אולפני וולט דיסני אולפני פיקאסר
 חברה מפיצה:  Walt Disney Studios Home Entertainment
 שיטת הפצה:  וידאו על פי דרישה, ישירות לווידיאו 
 הקרנת בכורה:  ארצות הברית 18 בנובמבר 2008 (יחד עם מהדורות ה-DVD וה-Blu-ray של הסרט "וול-E")   ישראל 2008 (יחד עם ה-DVD של הסרט "וול-E")
 משך הקרנה:  כ-8 דקות
 שפת הסרט:  אנגלית (דובב לשפות נוספות, ביניהן עברית)
 סוגה:  סרט קצר, סרט בהנפשה ממוחשבת, סרט קומדיה, סרט מדע בדיוני
 סרט קודם:  וול-E 
 אתר רשמי
 דף הסרט ב־IMDb
 
ברן-E (באנגלית: BURN-E) הוא סרט קצר קומי בהנפשה ממוחשבת של פיקסאר מסוגת מדע בדיוני. הסרט הופץ בשנת 2008 ומבוסס על הסרט המלא "וול-E". הסרט הקצר מספר על רובוט תיקונים בשם ברן-E שמנסה לשפץ מנורה במקביל למאורעות הסרט "וול-E". הסרט בוים ונכתב על ידי אנגוס מקליין יחד עם אנדרו סטנטון ודרק תומפסון והופק על ידי גאלין זוסמן.
הסרט הופץ לראשונה בארצות הברית ב-18 בנובמבר 2008 יחד עם מהדורות ה-DVD וה-Blu-ray של הסרט "וול-E". בשנת 2012 הופץ הסרט באוסף הסרטים הקצרים של פיקסאר, חלק 2. בישראל הסרט הופץ לראשונה בדיבוב לעברית בשנת 2008 יחד עם ה-DVD של הסרט "וול-E". אורך הסרט כ-8 דקות.
BURN-E (ראשי תיבות של Basic Utility Repair Nano Engineer) מופיע לזמן מה ב"וול-E" בסצנה שבה וול-E ואִיב חוזרים לאקסיום והדלת ננעלת מאוחריהם, ובכך ברן-E נשאר מחוץ לחללית. ניתן לראות אותו דופק בעצבנות על הדלת, אך בסופו של דבר מבין כי הוא תקוע בחוץ.
הדמויות והמדבבים

במאי הסרט בעברית היה שרון כהן, ומפיקת הדיבוב הייתה הדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| ברן-E | אנגוס מקליין |  |
| מחשבת החללית (מחשבה) | טסה סוויגארט | גילת מואב |
| וול-אי | בן בארט | לירון ברנס |
| איב | אליסה נייט | שמרית לוסטיג |
| קפטן הספינה | ג'ף גרלין |  |
| אוטו | MacinTalk (אנ') |  |
פדריקה מוגריני

מוגריני, פברואר 2015
מוגריני, מרץ 2015
מוגריני וזריף בטהראן, אפריל 2016
פדריקה מוגֶריני (באיטלקית: Federica Mogherini; נולדה ב-16 ביוני 1973) היא פוליטיקאית איטלקייה שכיהנה כנציגה העליונה לענייני חוץ וביטחון של האיחוד האירופי. בשנת 2014 הייתה שרת החוץ של איטליה. היא חברה במפלגה הדמוקרטית האיטלקית ובמפלגת הסוציאליסטים האירופאים.
קורות חיים > ראשית חייה וקריירה פוליטית

פדריקה מוגריני נולדה ברומא לפלביו מוגריני (אנ'), מעצב תפאורות עבור במאי קולנוע ידועים. היא סיימה בהצטיינות לימודים לתואר ראשון במדע המדינה בספיאנצה - אוניברסיטת רומא, בהתמחות בפילוסופיה פוליטית. עבודת המחקר שלה עסקה בקשר בין דת לפוליטיקה באסלאם.
החל מ-1988 הייתה חברה בפדרציית הנוער הקומוניסטי האיטלקי (אנ'). ב-1996 הצטרפה ל"שמאל הצעיר" לאחר התפרקות המפלגה הקומוניסטית האיטלקית והפיכתה למפלגה הדמוקרטית של השמאל (אנ') - מפלגה סוציאל-דמוקרטית. בשנת 2001 היא הפכה לחברה במועצה הלאומית של מפלגת הדמוקרטים של השמאל (אנ')‏ (DS), ומאוחר יותר כיהנה במועצת המנהלים הלאומית ובוועדה הפוליטית שלה. ב-2003 החלה לעבוד באגף החוץ של המפלגה.
לאחר הקמתה של המפלגה הדמוקרטית האיטלקית (PD) ב-4 בנובמבר 2007, מונתה מוגריני לחברה בצוותו של היושב-ראש המייסד של המפלגה, ולטר ולטרוני (אנ').
ב-2008 נבחרה לראשונה לבית הנבחרים של איטליה מטעם מפלגה זו, כנציגת מחוז ונטו. בכהונתה בבית המחוקקים ה-16, היא הפכה למזכירת ועדת ההגנה שלו, לחברה במשלחת הפרלמנטרית האיטלקית למועצת אירופה, ולחברה במשלחת הפרלמנטרית של איטליה לאיחוד המערב-אירופי.
ב-24 בפברואר 2009 היא מונתה לצוותו של היושב-ראש הנכנס של המפלגה הדמוקרטית, דאריו פרנצ'סקיני (אנ'), כאחראית על שוויון הזדמנויות. לאחר מכן היא בלטה כחברה בסיעתו של פרנצ'סקיני ("Area Democratica"). היא כיהנה גם כסגנית נשיא קרן איטליה-ארצות הברית (אנ').
בפברואר 2013 חזרה מוגריני לפרלמנט כנציגת מחוז אמיליה-רומאניה. במהלך כהונתה בבית המחוקקים ה-17, היא שוב שירתה בוועדת ההגנה, בוועדה לענייני חוץ, ובמשלחת הנציגים האיטלקית לאספה הפרלמנטרית של נאט"ו (אנ'). החל מאפריל 2013 הייתה נשיאת בית הנבחרים. ב-1 באוגוסט 2013 נבחרה לראשות המשלחת האיטלקית לאספה הפרלמנטרית של נאט"ו.
ב-9 בדצמבר 2013 מינה אותה לצוותו היושב-ראש החדש של מפלגתה, מתאו רנצי, כאחראית על היחסים עם אירופה. ב-22 בפברואר 2014 מונתה לשרה ליחסי חוץ ושיתוף פעולה בינלאומי בממשלת המרכז-שמאל של רנצי, ובכך הפכה לאישה השלישית שכיהנה בתפקיד זה. היא כיהנה בתפקיד עד 31 באוקטובר 2014.
קורות חיים > הנציגה העליונה של האיחוד האירופי

ביולי 2014, בשל מספרם הגדול של חברי הפרלמנט האירופי האיטלקים שהיו שייכים לקבוצת הברית הפרוגרסיבית של סוציאליסטים ודמוקרטים לאחר הבחירות לפרלמנט האירופי 2014, שקלה המועצה האירופית את מועמדותה של מוגריני לתפקיד הנציגה העליונה של האיחוד לענייני חוץ ומדיניות ביטחון בנציבות האירופית החדשה בנשיאותו של ז'אן-קלוד יונקר. אולם ב-13 ביולי דווח בעיתונות שלהצעת מועמדותה הייתה התנגדות מצד המדינות הבלטיות ומספר מדינות במרכז אירופה, בכללן לטביה, אסטוניה, ליטא ופולין, שבהן עמדתה כלפי רוסיה בנוגע למשבר באוקראינה נחשבה רכה.
למרות זאת, ב-2 באוגוסט ראש ממשלת איטליה, מתאו רנצי הציע את מועמדותה באופן רשמי במכתב לנשיא הנבחר של הנציבות האירופית, יונקר, כמועמדת הרשמית של איטליה לחברת נציבות האיחוד האירופי (אנ').
ב-30 באוגוסט נפגשו ראשי הממשלות הסוציאליסטים של אירופה, ומוגריני קיבלה את תמיכת מפלגת הסוציאליסטים האירופאים במועצה האירופית. באותו יום הודיע נשיא המועצה הרמן ואן רומפיי שהמועצה החליטה למנות את השרה האיטלקייה כנציגה העליונה החדשה שלה, החל מ-1 בנובמבר 2014. קבוצת חברי הנציבות העוסקים ביחסי חוץ - הגדלת האיחוד, מסחר, פיתוח, סיוע חירום וסיוע הומניטרי, הגירה, אנרגיה ותחבורה - התכנסה מדי חודש בראשות מוגריני.
במסיבת העיתונאים הראשונה שלה הצהירה מוגריני שמאמציה יוקדשו לקיום שיחות בין רוסיה לאוקראינה, כדי לפתור את המשבר בין שתי המדינות.
מוגריני ביקרה בישראל בשנת 2014, במהלך מבצע צוק איתן, ואף סיירה באשדוד. היא הביעה דאגה לנוכח הפגיעה בתושבים פלסטינים בעזה, אך לא דרשה מישראל לעצור את המבצע באופן מיידי.
בינואר 2015 הצהירה כי החלטת ממשלת ישראל להקפיא את כספי המיסים הפלסטיניים, בעקבות בקשתם להתקבל למוסדות בינלאומיים, היא הפרה ישראלית של הסכמי אוסלו.
מוגריני ייצגה את האיחוד האירופי במשא ומתן לקראת קבלת הסכמות לוזאן על תוכנית הגרעין האיראנית בשנת 2015. באותה שנה זכתה לשבחים על תפקידה במשא ומתן על הסכם המעצמות על תוכנית הגרעין האיראנית והיא זו שהכריזה עליו לעולם, יחד עם שר החוץ האיראני, מוחמד ג'וואד זריף.
בצהרי 22 במרץ 2016, במהלך מסיבת עיתונאים בירדן עם שר החוץ הירדני, מיד לאחר שהגיבה על הפיגועים בבריסל שהתרחשו באותו בוקר, פרצה מוגריני בבכי והפסיקה את מסיבת העיתונאים.
ב-30 בנובמבר 2019 סיימה את תפקידה.
חיים אישיים

מוגריני נשואה למתאו רבזאני, והיא אם לשתי בנות.
הערות שוליים

↑  "Mogherini is the Wrong Choice for Europe",‏ 28 באוגוסט 2014 באתר מכון ברוקינגס
↑  סוכנויות הידיעות, "העולם לא יסבול עוד מלחמה בעזה", באתר ynet, 8 בנובמבר 2014
↑  ברק רביד, האיחוד האירופי: הקפאת הכספים הפלסטינים היא הפרה ישראלית של הסכמי אוסלו, באתר הארץ, 6 בינואר 2015
↑  ynet, פיגועי בריסל: שרת החוץ האירופית פרצה בבכי, באתר ynet, 22 במרץ 2016
| --- | --- |
בקרת זהויות :  PLWABN: 9810552356805606  GND: 1081489472  LCCN: no2015020606  NTA: 417282850  SUDOC: 223978981  VIAF: 8211149198310374940002   WorldCat (עם VIAF): 8211149198310374940002
שמונה פרקים לרמב"ם

| --- | --- |

 מידע כללי
 מאת:  הרמב"ם
 שפת המקור:  ערבית יהודית
 תורגם לשפות:  עברית, אנגלית
 סוגה:  טעמי המצוות, תורת הנבואה, פילוסופיה
 קישורים חיצוניים
 ויקיטקסט:  שמונה פרקים לרמב"ם
"תמאניה פצול" לרמב"ם, מוריץ וולף (גר'), ‏Acht Capitel‏, בערבית באותיות עבריות, 1863 לייפציג. לחצו על התמונה לדפדוף בספר מעמוד 13
שמונה פרקים לרמב"ם בתרגום ליידיש של אפרים פישל בלוך, שנת 1897
שמונה פרקים לרמב"ם הוא הכינוי המקובל להקדמתו של הרמב"ם למסכת אבות. הקדמה זו שהיא למעשה חלק מפירוש המשנה של הרמב"ם מחולקת לשמונה פרקים. כהכנה למסכת אבות העוסקת בתיקון המידות ובהוראות חז"ל לחיי תורה, דרך ארץ, מוסר והנהגות ישרות, המהוים בעצם את תורת הנפש, מנתח הרמב"ם בהקדמתו עניינים שונים הנוגעים לנפש האדם, מהותו כיציר הבורא וכבוחר חופשי, ומחויבותו לצו הבורא לימוד תורתו וקיום מצוותיו לשם שמים. ההקדמה נכתבה בערבית יהודית (כמו כל פירוש המשנה) ותורגמה על ידי מספר מתרגמים לעברית. התרגום הקלאסי הוא תרגומו של שמואל אבן תיבון, שגם כתב הקדמה לשמונה פרקים שלעיתים מושמטת. תרגומים חשובים נוספים נכתבו בעשורים האחרונים בידי הרב יוסף קאפח, פרופ' מיכאל שורץ והרב יצחק שילת.
מבנה ההקדמה ותוכנה

בכל פרקי הספר מתייחס הרמב"ם רבות לדברי הפילוסופים הקדמונים ובני זמנו, כשלעיתים הוא מקבל את דעתם ופעמים רבות הוא מצטט אותם על מנת לחלוק עליהם בצורה נחרצת. אחד מגדולי הפילוסופים המצוטט בעיקר בחמשת הפרקים הראשונים של הספר הוא אריסטו. חלק מהחוקרים רואים בחלק זה של החיבור מעין המשך של האתיקה האריסטוטלית, בעוד שבפרקים ו-ח מוסיף הרמב"ם לתורה אתית זו מימד אמוני המקשר בין הנפש לבין בוראה.
ההקדמה מחולקת לשני חלקים:
בפרקים א'-ה' הרמב"ם מציג את גרסתו לאתיקה האריסטוטלית - תורת הנפש ותורת המידות (שניים שהם אחד מפני שתורת המידות נגזרת מתורת הנפש).
בפרקים ו'-ח', הרמב"ם נותן לתפיסה זו הקשר יהודי ועוסק בנושאים כמו חלוקת המצוות וטעמי המצוות, תורת הנבואה, השגחה וידיעת האל - נושא הכולל את הבחירה החופשית של האדם.
הרמב"ם בהקדמתו לשמונה פרקים אומר כי הדברים המובאים בספר אינם חידושים משלו, אלא דברים שליקט מחכמי ישראל במדרשים ובתלמוד, דברי פילוסופים קדמונים וחדשים, וחיבורי בני אדם אחרים. כדרכו הרמב"ם לא נוהג לצטט או להביא מקורות לדברים, והוא כותב שאחד הטעמים לכך הוא חששו שהקורא לא ישפוט את הדברים לפי מהותם, אלא לפי אישיותו של אומר האימרה. והוא מבקש שהקורא יקיים את הכלל שמע האמת ממי שאמרה, כלומר שיבדוק את הדברים לגופו של עניין ולא לגופו של האומר.
מבנה ההקדמה ותוכנה > פרקים א-ה (תורת הנפש ותורת המידות)

הרמב"ם קובע ש"נפש האדם אחת היא" (נפש - פנימיותו של האדם). בהתמודדות עם הטענה כי אדם נולד כלוח חלק, "טבולה ראסה", טוען הרמב"ם (תחילת פ"ח) שעקרונית הוא סובר כך, שהאדם איננו נולד "לא בעל מעלה ולא בעל חיסרון", אבל יכולה להיות לו נטייה לתכונה מסוימת כגון נטייה לתבונה או אומץ או מהצד השני נטייה לסכלות או פחדנות, ולכן עדיין תהיה לאדם החירות לבחור את הכיוון של הנפש, ולהוציא את יכולותיו מן הכוח אל הפועל, רק שהדבר ישתנה מאדם לאדם בכמות המאמץ שתהיה כרוכה בכך.